
BŪVUZŅĒMUMA LĪGUMS Nr. BU-2025/10
Rīgā, 2025.gada 30. septembris

SIA “Kreditors”, turpmāk tekstā saukts „Būvuzņēmējs”, vienotais reģistrācijas Nr.4000111222, tās valdes locekļa Toms Kalniņš personā, un

SIA "Parādnieks", turpmāk tekstā saukta „Pasūtītājs”, reģistrācijas Nr.4000333444, tās valdes locekļa Pētera Liepas personā, no otras puses, 
bet abas kopā vai katra atsevišķi turpmāk tekstā sauktas “Puses” vai „Puse”, brīvi izsakot savu gribu, bez maldības, viltus vai spaidiem, noslēdza šo līgumu, turpmāk tekstā – Līgums, un vienojas par sekojošo:
1. LĪGUMA PRIEKŠMETS
1.1. Pasūtītājs uzdod un apmaksā, bet Būvuzņēmējs apņemas izpildīt ēkas fasādes atjaunošanas un siltināšanas darbus Rīga, Pērses ielā 2, dzīv. 3, turpmāk tekstā saukti „Darbi” vai “Objekts”.
1.2. Būvuzņēmējs Darbus veic atbilstoši abu Pušu saskaņotai tāmei, kas ir šī līguma neatņemama sastāvdaļa. 
2. DARBU APMAKSA
2.1. Līguma 1.1. punktā minēto Darbu veikšanai, abām Pusēm savstarpēji vienojoties, noteikta līgumcena EUR 35000,00 (trīsdesmit pieci tūkstoši eiro un 00 centi), PVN 21% apmērā – EUR 7350,00 (septiņi tūkstoši trīs simti piecdesmit eiro un 00 centi), kopējā Līguma summa - EUR 42350,00 (četrdesmit divi tūkstoši trīs simti piecdesmit eiro un 00 centi).
2.2. Samaksa Būvuzņēmējam par Līgumā paredzēto Darbu izpildi tiek ieskaitīta Būvuzņēmēja norādītajā bankas kontā šādā apmērā un termiņā:
2.2.1.  starpmaksājumi – ik pēc katrām 2 (divām) nedēļām 2 (divu) darba dienu laikā no darbu izpildes formas apstiprināšanas un rēķina iesniegšanas;
2.2.2. atlikušo līguma kopējo summu – pēc Darbu nodošanas akta parakstīšanas un rēķina saņemšanas 5 (piecu) darba dienu laikā. 
2.3. Pasūtītājs veic starpmaksājumu samaksu atbilstoši Būvuzņēmēja piestādītajam rēķinam, kurā norādīti:
2.3.1.    attiecīgajā periodā veikto darbu summa, 
2.3.2. attiecīgajā periodā izmantoto (iebūvēto) materiālu, ierīču un līdzekļu summa,
2.3.3.   pievienotās vērtības nodoklis,
2.3.4.   kopējā summa apmaksai.
2.4. Pilnīgs norēķins par Darbiem tiek veikts pēc visu Līgumā paredzēto Darbu pabeigšanas, 5 (piecu) darba dienu laikā pēc Darbu nodošanas-pieņemšanas akta parakstīšanas un no Būvuzņēmēja rēķina saņemšanas.
3. PUŠU SAISTĪBAS
3.1. PASŪTĪTĀJS APŅEMAS:

3.1.1. atbilstoši  Līguma noteikumiem ievērot apmaksas kārtību;
3.1.2. piecu (5) darba dienu laikā pēc līguma 1.1. punktā paredzēto Darbu pabeigšanas pieņemt tos no Būvuzņēmēja ar pieņemšanas -nodošanas aktu.
3.1.3. 
vienlaicīgi ar šī līguma parakstīšanu nodot Būvuzņēmējam apstiprinātu būvprojektu.
3.1.4. Organizēt un nodrošināt Objekta apsardzi un uz tā esošo iekārtu un materiālu saglabāšanu dotā līguma darbības termiņā,  laikā, kad Būvuzņēmējs neveic būvniecības darbus un/vai objektā neatrodas Būvuzņēmēja darbinieki vai atbildīgās personas (nakts laikā, brīvdienu laikā u.c.). 
3.2. BŪVUZŅĒMĒJS APŅEMAS:
3.2.1. izpildīt Darbus objektā saskaņā ar abu Pušu saskaņotu tāmi, saskaņotajā termiņā  un atbilstošā  kvalitātē;
3.2.2. nodrošināt pielietojamo materiālu atbilstību tāmei un standartu noteiktajām prasībām;
3.2.3. veicot Darbus, pielietot būvdarbu tehnoloģiju, kas garantē Pasūtītāja noteiktās kvalitātes prasības;
3.2.4. nodrošināt tīrību un kārtību objektos atbilstoši sakārtotas vides prasībām kā Darbu izpildes gaitā, tā arī uz to nodošanas - pieņemšanas dienu;
3.2.5. pēc visu Līgumā paredzēto Darbu pabeigšanas iesniegt Darbu nodošanas-pieņemšanas aktu, pielikumā pievienojot aktus par izpildīto Darbu pieņemšanu.
4. DARBU IZPILDES TERMIŅŠ
4.1. Darbu izpildes termiņš ir 62 kalendārās dienas.
4.2. Darbu izpildes termiņu var pagarināt šī Līguma 7.sadaļā paredzētajos gadījumos un savstarpēji rakstveidā Pusēm vienojoties.
5. ATBILDĪBA
5.1. Pasūtītājs līgumsaistību kavējuma vai neizpildes gadījumā atbild saskaņā ar Latvijas Republikā spēkā esošo likumdošanu.
5.2. Ja Būvuzņēmējs neveic Darbu izpildi Līgumā noteiktajā termiņā, Pasūtītājam ir tiesības no Būvuzņēmēja iekasēt līgumsodu 0,1% apmērā no Līguma kopējās summas par katru Darbu izpildes termiņa nokavējuma dienu.
5.3. Ja Līgumā noteiktajos termiņos un kārtībā Pasūtītājs nav veicis norēķinus ar Būvuzņēmēju un kavējums ir ilgāks par 5 (piecām) darba dienām, tad Būvuzņēmējam ir tiesības iekasēt nokavējuma procentus 0,1% no savlaicīgi nesamaksātās summas par katru nokavēto samaksas izdarīšanas dienu.
5.4. Ja Pasūtītājs noslēgto Līgumu izbeidz pirms termiņa, tas pilnībā norēķinās ar Būvuzņēmēju par jau paveiktajiem Darbiem un objektam iegādātajiem materiāliem un sedz Būvuzņēmēja zaudējumus, bet ja Līgums tiek izbeigts Būvuzņēmēja saistību pilnīgas vai daļējas neizpildes dēļ, Pasūtītājs norēķinās ar Būvuzņēmēju par izpildītiem Darbiem, ko ar attiecīgu aktu Pasūtītājs ir akceptējis.
5.5. Būvuzņēmējs ir atbildīgs par darba drošību būvobjektā.
5.6. Pasūtītājs ir atbildīgs par visu normatīvajos aktos noteikto nepieciešamo atļauju saņemšanu darbu veikšanai Objektā un darbu saskaņošanu ar Latvijas Republikā noteiktajām kompetentajām iestādēm (Pašvaldību, Būvvaldi u.c.)
5.7. Pasūtītājs atlīdzina Būvuzņēmējam visus zaudējumus, kas Būvuzņēmējam   radušies vai var rasties sakarā ar šī līguma 5.6. punktā minēto Pasūtītāja pienākumu neizpildi (tai skaitā administratīvie sodi un citas sankcijas no Valsts iestāžu puses).
6. GARANTIJAS UN PRETENZIJU IZSKATĪŠANAS KĀRTĪBA
6.1. Būvuzņēmējs garantē veikto darbu kvalitāti 12  (divpadsmit)  mēnešus no Darbu pieņemšanas-nodošanas akta savstarpējas parakstīšanas brīža. 
6.2. Gadījumā, ja garantijas termiņa laikā Pasūtītājs konstatē defektus Būvuzņēmēja veiktajos Darbos, kas radušies Būvuzņēmēja vainas dēļ, Pasūtītājs iesniedz Būvuzņēmējam rakstveida pretenziju, kurā norāda Būvuzņēmēja veiktajos Darbos konstatētos defektus. 
6.3. Būvuzņēmējs apņemas garantijas termiņa laikā, Pušu saskaņotā laikā un termiņā novērst veiktajos Darbos konstatētos defektus, kas radušies Būvuzņēmēja vainas dēļ. 
7. NEPĀRVARAMA VARA 
7.1. Neviena no Pusēm nebūs atbildīga par savu saistību neizpildi saskaņā ar Līgumu, ja Līgumā paredzēto saistību izpilde ir aizkavēta vai neiespējama nepārvaramas varas apstākļu dēļ. Ar nepārvaramas varas apstākļiem saprot dabas katastrofu, karu un jebkura rakstura kara operācijas, blokādi, epidēmijas, Latvijas Republikas Saeimas un Ministru kabineta pieņemtos normatīvos aktus, kas ietekmē šī Līguma izpildi un ir Pusēm saistoši, un citus ārkārtēja rakstura apstākļus, kurus Puses nevarēja paredzēt Līguma slēgšanas laikā.
7.2.  Puse, kura atsaucas uz  šeit minētajiem apstākļiem, pierāda šādu apstākļu iestāšanās faktu.
7.3. Puses, savstarpēji vienojoties, var pārnest Līguma izpildes termiņu uz periodu, kad nepārvaramas varas apstākļi beigs darboties. Ja nepārvaramas varas apstākļi turpinās ilgāk par vienu mēnesi, jebkura no Pusēm ir tiesīga vienpusēji pārtraukt Līgumu.
7.4. Neviena no Līguma Pusēm neatbild par zaudējumiem, kuri radušies vienai vai otrai Pusei nepārvaramas varas apstākļu darbības rezultātā.
8. LĪGUMA DARBĪBAS TERMIŅŠ UN TĀ LAUŠANAS KĀRTĪBA
8.1. Līgums stājas spēkā, kad to parakstījušas abas Puses, un darbojas līdz Pušu uzņemto saistību pilnīgai izpildei.
8.2. Līgums var tikt lauzts pēc Pušu rakstiskas vienošanās. Tādā gadījumā, pēc faktiski izpildīto Darbu nodošanas-pieņemšanas akta parakstīšanas, Puses 15 (piecpadsmit) darba dienu laikā veic savstarpēju norēķinu par izpildītajiem Darbiem un samaksātajām summām uz Līguma laušanas brīdi.
8.3. Pasūtītājs var vienpusēji lauzt šo Līgumu, vismaz 5 (piecas) kalendāra dienas iepriekš ierakstītā sūtījumā informējot par to Būvuzņēmēju, ja:
8.3.1.   Būvuzņēmējs patvaļīgi groza abu Pušu saskaņoto tāmi;
8.3.2. Būvuzņēmējs veicot Darbus rupji pārkāpj Latvijas būvnormatīvus un/vai Līguma noteikumus.
9. VISPĀRĪGIE NOTEIKUMI
9.1.  Pēc līgumslēdzēju Pušu vienošanās Līgumu var grozīt vai papildināt.
9.2. Jebkuri Līguma grozījumi vai papildinājumi, tai skaitā abu Pušu saskaņotajā tāmē, būs spēkā tikai tad, ja tie būs motivēti rakstiskā veidā un abu Pušu parakstīti.
9.3. Līguma pirmstermiņa izbeigšanas gadījumā Pušu savstarpējā norēķinu kārtība tiek saskaņota atsevišķi, par to vienojoties rakstiski.
9.4. Visi Līgumam pievienotie dokumenti, tā pielikumi un papildinājumi ir šī līguma neatņemamas sastāvdaļas un ir Pusēm saistoši ar to savstarpējas parakstīšanas brīdi.
9.5. Līgumslēdzēju Pusēm ir pienākums paziņot rakstiski par savas juridiskās vai faktiskās adreses maiņu 3 (trīs) kalendāro dienu laikā. Ja tas netiek izdarīts, Puses uzskata, ka nosūtītā korespondence ir saņemta.
9.6. Visi strīdi, tai skaitā tie, kas būs, par jebkurām tiesiskajām attiecībām starp Pusēm tiks galīgi izšķirti, saskaņā ar Latvijas Republikas likumiem, Zemgales šķīrējtiesā, reģistrācijas numurs 40003760351, saskaņā ar minētās šķīrējtiesas reglamentu, rakstveida procesā, bez sprieduma motivējuma, viena šķīrējtiesneša sastāvā, un ar nosacījumu, ka gadījumā, ja atbildētājs neiesniedz atsauksmi uz prasību, uzskatāms, ka tas atzīst prasību.
9.7. Līgums noformēts uz 4 (četrām) lapām ar pielikumiem uz 4 (četrām) lapām, divos eksemplāros, no kuriem viens glabājas pie Būvuzņēmēja, otrs - pie Pasūtītāja. Abiem eksemplāriem ir vienāds juridisks spēks.
9.8. Līguma pielikumi:
9.8.1. tāme
9.8.2. objekta tehniskais projekts
9.8.3. Būvuzņēmēja vispārējās civiltiesiskās atbildības apdrošināšanas polises apliecināta kopija uz 1 lp.;
9.9. Ar šo Līgumu uzņemto saistību izpildes nodrošināšanai Puses nosaka kontaktpersonas:
no Pasūtītāja puses –  Jānis Ozols, tālrunis +371 223344, e-pasts _____;
no Būvuzņēmēja puses – Pēteris Liepa , tālrunis +371 225566, e-pasts_____ .
10. PUŠU  ADRESES, BANKAS REKVIZĪTI  UN PARAKSTI.
Būvuzņēmējs:




Pasūtītājs:
	SIA "Parādnieks"
adrese Ogre, Brīvības iela 111-222
Reģ. Nr. 4000333444
A/s AS SEB banka
N/k.: LV33UNLA0000123456789
Kods UNLALV2X
	SIA"Kreditors"
Reģ. Nr.  4000111222 
Adrese: Kr. Barona iela 12-34, Rīga
A/s AS Swedbank 
N/k. : LV88HABA0000123456789
Kods HABALV22

	Valdes loceklis Pēteris Liepa
                                             
	         Valdes loceklis Toms Kalniņš
                                                             



